Victoria Azarenka

Chwaraewraig tenis o Felarws yw Victória Fyódorovna Azárenka (Belarwseg: Вікторыя Фёдараўна Азаранка; ganwyd 31 Gorffennaf 1989). Hi yw'r unig chwaraewr neu chwaraewraig tenis o Felarws i ennill un o gystadlaethau senglau'r Gamp Lawn, a hynny ym Mhencampwriaeth Agored Awstralia yn 2012 a 2013.

Ganwyd ym Minsk yn yr Undeb Sofietaidd. Dechreuodd chwarae tenis yn 7 oed. Dechreuodd chwarae'n broffesiynol ar Gylchdaith yr ITF yn 2003, a symudodd i Scottsdale, Arizona, i gael ei hyfforddi. Cafodd ei dewis i chwarae ar dîm Belarws yng Nghwpan y Ffed yn 2005 (ac eto yn 2007, 2009–11, a 2015). Cyrhaeddodd rhestr y 100 uchaf yn nhymor 2006, y 30 uchaf yn 2007, a'r 20 uchaf yn 2008. Enillodd y gystadleuaeth parau cymysg gyda Max Mirnyi ym Mhencampwriaeth Agored UDA yn 2007, a chyda Bob Bryan yn Roland Garros yn 2008. Enillodd gystadlaethau Brisbane, Memphis a Miami yn 2009, gan orffen y tymor ar safle 7 yn y byd. Enillodd yn Stanford a Moscfa yn 2010, a Miami, Marbella a Lwcsembwrg yn 2011 gan gyrraedd safle 3 ar ddiwedd y tymor hwnnw.

Enillodd Bencampwriaeth Agored Awstralia yn Ionawr 2012, gan neidio o safle 3 i 1. Victoria Azarenka routs Sharapova, ESPN (29 Ionawr 2012). Adalwyd 8 Awst 2016. Yn ogystal â chipio'i thlws gyntaf o'r Gamp Lawn, enillodd yn Sydney, Doha, Indian Wells, Beijing a Linz y flwyddyn honno. Enillodd Bencapwriaeth Agored Awstralia eilwaith, It's a Rough-and-Tumble Path to a Title Repeat for Azarenka, The New York Times (26 Ionawr 2013). Adalwyd 8 Awst 2016. a hefyd twrnameintiau Doha a Cincinnati, yn 2013. Cyrhaeddodd rownd derfynol Pencampwriaeth Agored UDA yn 2012 a 2013, a rowndiau cynderfynol Wimbledon yn 2011 a 2012 a Roland Garros yn 2013. Yng Ngemau Olympaidd yr Haf 2012 enillodd fedal efydd yng nghystadleuaeth senglau'r menywod a'r fedal aur, gyda Max Mirnyi, yng nghystadleuaeth y parau cymysg.

Cafodd ei tharo gan anafiadau yn ystod tymor 2014, a ni enillodd unrhyw gystadlaethau'r flwyddyn honno, nac ychwaith yn 2015. Syrthiodd i safle 32 ar ddiwedd 2014, ond dringodd yn ôl i 22 flwyddyn yn ddiweddarach. Dechreuodd wella'i chwarae tua diwedd y tymor wrth iddi gyrraedd y rownd gogynderfynol ym Mhencampwriaeth Agored UDA. Injury-plagued Victoria Azarenka shows glimpses of old form at US Open, The Guardian (7 Medi 2015). Adalwyd 8 Awst 2016. Wedi iddi ennill yn Brisbane, Indian Wells a Miami ar ddechrau 2016, Victoria Azarenka crushes Svetlana Kuznetsova for third Miami Open title, The Guardian (3 Ebrill 2016). Adalwyd 8 Awst 2016. cyrhaeddodd safle 6 yn y byd. Cafodd ei tharo gan anafiadau i'w chefn a'i phen-glin yng nghanol y tymor, ac o ganlyniad gadawodd ei gornest gyntaf yn Roland Garros a ni chystadleuodd yn Wimbledon. Azarenka withdraws from Wimbledon with knee injury suffered at Roland Garros , TENNIS.com (23 Mehefin 2016). Adalwyd 8 Awst 2016. Ym mis Gorffennaf 2016 cyhoeddodd ei bod yn feichiog ac felly am gymryd saib yn ei gyrfa nes ar ôl yr enedigaeth. Azarenka announces she's pregnant, plans to resume career after baby is born , TENNIS.com (15 Gorffennaf 2016). Adalwyd 8 Awst 2016.

Mae Azarenka'n chwarae gyda'i llaw dde, ac yn hoff o ddefnyddio trawiad gwrthlaw deulaw. Mae'n tueddu i aros ar y llinell fas a chwarae rali gyflym. Player Program: Victoria Azarenka , Team Fenom. Adalwyd 8 Awst 2016. Chwaraeir orau ar gyrtiau caled a chlai. Proffil Victoria Azarenka  ar wefan yr ITF. Adalwyd 8 Awst 2016.

 Cyfeiriadau 

 Dolenni allanol 

  Proffil Victoria Azarenka ar wefan y WTA
  Proffil Victoria Azarenka ar wefan Eurosport

Categori:Genedigaethau 1989
Categori:Chwaraewyr tenis o Felarws
Categori:Merched yr 20fed ganrif o Felarws
Categori:Merched yr 21ain ganrif o Felarws
Categori:Pencampwyr Agored Awstralia
Categori:Pobl o Minsk